ANDREW WOMMACK EVANKELIUMIN ÄÄRELLÄ
OPETUSTA DAAVIDISTA 5/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle. Jatkan opetussarjaani Daavidista.
Tämä on jo viides ohjelma tästä aiheesta.
Minulla on jo pitkään ollut CD-levyjä tästä aiheesta, -
mutta nyt aiheesta on saatavilla myös kirja ja työkirja.
Viimeksi opetin 1. Samuelin kirjan luvusta 17, -
jossa puhutaan Daavidista ja Goljatista.
Israelin sotilaat pakenivat Goljatia, koska katsoivat asioita -
vain luonnollisesta näkökulmasta ja pelkäsivät valtavaa Goljatia.
Daavid oli heitä pienempi ja vasta nuorukainen.
1. Sam. 16:12 "hän oli verevä, kaunissilmäinen ja sorea nähdä".
Daavid oli siis kaunis nuorukainen, ei väkivahva tai kova sotilas, -
mutta hän näki asiat eri tavalla, koska ajatteli Jumalan liittoa.
1. Sam. 17:26 "...mikä tuo ympäri- leikkaamaton filistealainen on..."
Sitten Daavidin veli tuli paikalle ja alkoi arvostella tätä.
Paholainen yrittää saada sinut pois raiteiltasi niin, -
että alat puolustella itseäsi yrittäen voittaa perheen ja ystävät puolellesi.
Daavid vastasi: "Mitä minä sitten olen tehnyt?
Saaneehan tuon verran kysyä." Hän totesi, että veljen arvostelu -
oli aiheetonta, muttei jäänyt väittelemään asiasta.
Hänellä oli parempaakin tekemistä.
En usko Jumalan haluavan, että nautimme torjutuksi tulemisesta.
Meidät on luotu suhteeseen Jumalan kanssa, ja kaipaamme hyväksyntää.
Jotkin asiat ovat kuitenkin tärkeämpiä kuin ihmisten suosio ja hyväksyntä.
Jumala on kutsunut meidät tekemään jotain, ja se on tärkeämpää.
Jos joku suuttuu meille sen vuoksi, suuttukoon.
Totuuden puhuminen on tärkeämpää kuin ihmisten suosion voittaminen.
Näin Daavidkin ajatteli. 1. Sam. 17:30 -
"Ja hän kääntyi hänen luotansa toisen puoleen ja kysyi niinkuin ennenkin; -
ja väki vastasi hänelle samoin kuin äsken. Mutta tuli tunnetuksi, -
mitä Daavid oli puhunut; -
ja se kerrottiin Saulille, ja tämä noudatti hänet luoksensa."
Vasta, kun Daavid jätti veljensä ja alkoi taas puhua uskoaan siihen, -
että voisi voittaa jättiläisen, ihmiset alkoivat kuunnella häntä.
Jos hän olisi jäänyt väittelemään veljensä kanssa, -
hän ei olisi päässyt kuninkaan luo ja olisi menettänyt tilaisuutensa -
taistella Goljatia vastaan ja voittaa. Jos paholainen saa meidät -
unohtamaan kilpailun ja väittelemään yleisön kanssa, emme menesty.
Käytin paljon aikaa tämän selittämiseen viime jaksossa -
ja rukoilen, että käsität tämän, koska tämä on tärkeä asia.
Monet eivät pysty voittamaan elämänsä jättiläisiä, -
koska suistuvat raiteilta heti, kun joku loukkaa heitä.
Anteeksi, että sanon asiat suoraan. Monet jäävät imemään peukaloaan -
loukkaantuneina ihmisten puheista eivätkä siksi täytä Jumalan kutsua.
Kasvakaa aikuisiksi, ottakaa peukalo pois suusta -
ja jatkakaa kutsunne toteuttamista. En sano tätä ilkeilläkseni, -
vaan haluan rohkaista teitä totuudella.
Daavid vietiin kuningas Saulin luo.
Jae 32 "Ja Daavid sanoi Saulille: 'Älköön kenenkään mieli masentuko -
hänen tähtensä. Palvelijasi käy taiste- lemaan tuota filistealaista vastaan.'
Saul sanoi Daavidille: 'Et sinä voi mennä tuota filistealaista vastaan -
etkä taistella hänen kanssaan, -
sillä sinä olet nuorukainen, mutta hän on sotilas nuoruudestansa saakka'."
Daavid oli rohkea, vaikka muut pelkäsivät.
Hän varmaan koki olevansa eri planeetalta kuin muut.
Ensin hänen veljensä arvosteli häntä. Kun hän oli selvinnyt siitä, -
kuningas, joka oli maan hallitsija ja suurin auktoriteetti, -
sanoi Daavidille, ettei tämä voisi voittaa Goljatia.
Miten voimme pysyä lujina ja voittaa kaikkien näiden ihmisten arvostelun, -
kun näyttää siltä, että kaikki muut ovat menettäneet rohkeutensa -
ja uskonsa Jumalaan?
Jae 34 "Mutta Daavid sanoi Saulille: 'Palvelijasi on ollut kaitsemassa -
isänsä lampaita. Jos leijona tai karhu tuli ja vei lampaan laumasta, -
niin minä hyökkäsin sen jälkeen, löin sen maahan ja tempasin saaliin -
sen suusta; ja jos se karkasi minua vastaan, niin minä tartuin sen partaan,
löin sen maahan ja tapoin sen.
Kun palvelijasi on lyönyt maahan sekä leijonan että karhun, -
niin tuolle ympärileikkaamattomalle filistealaiselle..."
Daavid tarkoitti, että hänellä oli liiton lupaukset, Goljatilla taas ei.
"'...niin tuolle ympärileikkaamattomalle filistealaiselle käy niinkuin niille; -
sillä hän on häväissyt elävän Jumalan taistelurivejä.' Ja Daavid sanoi: -
'Herra, joka on pelastanut minut leijonan ja karhun kynsistä, -
pelastaa minut myös tämän filistealaisen käsistä'."
Miten Daavid voitti kaikkien torjunnan, epäuskon ja arvostelun?
Hän palautti mieleensä ajat, jolloin hän oli jo saanut kokea -
Jumalan voiman tulevan ylleen. Daavid siis käytännössä sanoi, -
että koska hän oli ollut uskollinen melko vähäpätöisissä asioissa, -
kun kukaan ei ollut katsomassa, hän oli varma, -
että voisi voittaa tässäkin, isommassa asiassa.
Jeesus sanoi samaa jakeessa Luuk. 16:10 selittäessään vertausta -
kelvottomasta palvelijasta.
"Joka vähimmässä on uskollinen, on paljossakin uskollinen, -
ja joka vähimmässä on väärä, on paljossakin väärä.
Jos siis ette ole olleet uskolliset väärässä mammonassa, -
kuka teille uskoo sitä, mikä oikeata on?"
Meidän on luotettava Jumalaan ensin pienissä asioissa.
Käsitämme tämän tietyissä asioissa. Jos haluat voittaa maratonin, -
et ala juosta vasta kisapäivänä, vaan sinun on harjoiteltava.
Sinun on opittava ensin juoksemaan lyhyempiä matkoja.
Jos haluat nostaa isoja painoja, sinun on aloitettava pienistä painoista.
Jokainen ymmärtää, että urheilussa on aloitettava pienestä, -
mutta hengellisissä asioissa jotkut kuvittelevat voivansa hoitaa -
isoja asioita, vaikkeivät koskaan ole luottaneet Jumalaan missään asiassa.
Nämä asiat ovat osa henkilökohtaista vakaumustani.
Uskon niiden perustuvan Raamattuun enkä pyytele niitä anteeksi.
Kaikki eivät ajattele samalla tavalla, ja jotkut pitävät minua outona.
Se ei haittaa minua. En syö lääkkeitä tai käytä silmälaseja, -
mutta en vastusta niitä, jotka tekevät näin.
Kysyn vain: Milloin alatte luottaa Jumalaan?
Jos voitte ottaa särkylääkkeen päänsärkyyn, -
luotatte luonnollisiin keinoihin, mutta jos teihin iskee syöpä, -
uskotte olevanne valmiita luottamaan Jumalaan, -
vaikka lääkärit sanovat, että se on parantumaton.
Jos ette ole koskaan uskoneet, että Jumala parantaa päänsäryn, -
näön tai selkäkivun, jos olette aina valinneet helpon tien -
ettekä ole koskaan harjoittaneet uskoanne, on turha ihmetellä, -
miksi ette näe paranemisia, kun jotain vakavaa tulee vastaan.
Teillä ei ole luottamusta Jumalaan, koska ette ole harjoittaneet sitä.
Daavid luotti Jumalaan näissä melko pienissä asioissa.
Hän paimensi muutamaa lammasta jossakin laitumella.
Hänen isänsä varmasti halusi, että Daavid varjelisi niitä pedoilta, -
muttei isä varmaankaan halunnut Daavidin kuolevan työssään.
Varmasti isä olisi mieluummin antanut leijonan viedä lampaan -
kuin että Daavid olisi kuollut, mutta Daavid otti työnsä vakavasti.
Hän sanoi itse ottaneensa leijonaa parrasta kiinni.
Oletan, että hän tarkoitti juuri sitä, mitä sanoi: -
että hän oli paljain käsin tappanut sekä leijonan että karhun.
Se ei kuulosta mahdolliselta, mutta uskon, että se on.
Kun Herran henki tuli Simsoniin ja hän teki ihmeellisiä asioita, -
kaikki halusivat tietää, mikä hänen salaisuutensa oli.
Jos hän olisi ollut todella isokokoinen ja lihaksikas, sitä ei olisi ihmetelty.
Siksi uskon, että Simson oli aivan tavallisen näköinen kaveri.
En usko, että hän oli sen lihaksikkaampi kuin minäkään, -
mutta häneen tuli Jumalan Henki, jonka ansioista hän teki ihmeitä.
Minäkin olen tehnyt asioita, joihin en omassa voimassani pystyisi.
Henki on antanut minulle hengellistä, fyysistä tai psyykkistä voimaa.
Tiedän, että Jumalan voitelu on kuin voiman henki.
Sen ansiosta voimme tehdä yliluonnollisia asioita.
Uskon, että Daavid taisteli petojen kanssa paljain käsin, -
Jumalan Henki tuli häneen, ja hän tappoi leijonan ja karhun -
paimentaessaan paria lammasta erämaassa, kun kukaan ei nähnyt.
Koska hän oli jo kokenut Jumalan uskollisuuden pienissä asioissa, -
hän uskalsi sanoa pystyvänsä kukistamaan tuon jättiläisen.
Tämä on iso juttu. Teidän joukossanne on monia, -
jotka haluaisivat olla vahvoja, tehdä suuria asioita -
ja näyttää, että Jumala on suuri ja toimii kauttanne.
Haluaisitte tehdä tämän suurien ihmisjoukkojen edessä, -
mutta ette ole uskollisia pienissä asioissa.
Joidenkuiden mielestä en pysy lainkaan asiassa, -
mutta minusta kyse on juuri tästä.
Ajattelette olevanne uskollisia Jumalalle isoissa asioissa, -
mutta pienissä asioissa valitsette helpon tien ja teette kompromisseja.
Jotkut teistä ottavat töistä kyniä ja paperiliittimiä.
Kukaan ei huomaa sitä, ja ajattelette, ettei näin pienillä asioilla ole väliä.
Jos joskus saatte oman seurakunnan, sieltä ette ikinä tule varastamaan, -
vaan teette kaiken oikein. Isoissa asioissa aiotte kyllä olla uskollisia.
Jumala ei aseta teitä etulinjaan taistelemaan jättiläisiä vastaan -
juuri siksi, ettette ole olleet uskollisia pienissäkään asioissa.
Voin totuudenmukaisesti sanoa, että jos en olisi ollut uskollinen, -
kun Jumala käski minun opettaa pyhäkoulussa, hoitaa lapsia -
ja toimia pastorina pikkuruisessa, viiden jäsenen seurakunnassa, -
Jumala ei olisi antanut minulle niitä mahdollisuuksia, joita minulla on nyt.
Jos et ole vähässä uskollinen, et tule olemaan uskollinen -
myöskään suuremmissa asioissa. Tämä on Jumalan valtakunnan laki.
Jos en pysty hyppäämään 1,5 metriä, kannattaa lyödä vetoa siitä, -
etten pysty hyppäämään myöskään kolmea tai kuutta metriä.
Jos et pysty luottamaan Jumalaan, kun kyseessä on pelkkä päänsärky -
ja valitset aina helpoimman tien, -
milloin oikein alat harjoittaa hengellisiä lihaksiasi?
Odotatko, kunnes tiellesi tulee jokin valtava ongelma, kuten syöpä, -
ennen kuin alat käyttää uskoasi? Minä luotan Jumalaan kaikessa.
En ole ottanut lääkkeitä 46 vuoteen.
En tuomitse ketään, joka käyttää lääkkeitä. Se ei ole syntiä.
Jumala rakastaa sinua silti, ja pääset kyllä taivaaseen -
kaikkien sairauksiesi kanssa. Pääset sinne nopeammin, -
koska et pysty uskomaan Jumalaan, kun eteesi tulee jotakin, -
jota lääketiede ei pysty parantamaan. Olen vain päättänyt uskoa, -
että Jumala antaa minulle täydellisen näön. Mooses oli 120-vuotias, -
mutta hänen näkönsä oli hyvä ja hänen voimansa olivat tallella.
Jumala sanoi näin Moosekselle, ja minulla on parempi liitto, -
joten luotan Jumalaan tässä asiassa. Näköni ei ole täydellinen, -
mutta pystyn lukemaan Raamatun pientä tekstiä.
Näköni on vähän heikentynyt, mutta se olisi vielä huonompi, -
ellen luottaisi Jumalaan.
Ei silmälasien hankkimisessa ole mitään väärää, -
mutta minä luotan Jumalaan. Daavid toimi samoin.
Hän oli uskollinen pienissä asioissa silloinkin, kun kukaan ei katsellut.
Siksi hänellä oli rohkeutta lähteä taistelemaan Goljatia vastaan -
kaikkien silmien edessä, kun koko hänen elämänsä oli vaakalaudalla.
Uskon todella, että on paljon ihmisiä, jotka eivät harjoittele tätä.
Yhteen aikaan Jamie ja minä olimme todella köyhiä.
Jos emme luottaneet Jumalaan ja alkaneet tunnustaa uskoamme, -
meillä ei ollut varaa ruokaan. Elimme kädestä suuhun.
Nyt saan palkkaa eikä minun enää tarvitse elää pelkän uskon varassa, -
mutta toimin yhä tämän periaatteen mukaan.
Jamien syntymäpäivän, hääpäivämme tai joulun aikaan -
en käytä sekkejä tai luottokorttia, kun ostan hänelle lahjan.
Se ei olisi syntiä, mutta minun on osattava luottaa Jumalaan -
aivan samoin kuin 20―30 vuotta sitten, kun minulla ei ollut vaihtoehtoja.
Voisin helposti maksaa luottokortilla, mutta haluan toimia uskon varassa, -
koska en halua Jamien saavan tietää, kuinka kalliin lahjan olen ostanut.
Se onnistuu vain käyttämällä käteistä.
Koska saamme palkkaa, vain harvat tietävät, että tarvitsisin rahaa.
Ihmiset eivät usein anna rahaa suoraan minulle, -
mutta muutaman kerran vuodessa luotan, että Jumala antaa rahat, -
ja joka kerta joku antaa minulle rahaa, koska käytän uskoani.
Ei olisi väärin ottaa rahaa pankista, mutta harjoitan uskoani, -
jotta se pysyisi toiminnassa.
En halua todistaa vain asioista, jotka tapahtuivat 20―30 vuotta sitten.
Saan yhä kokea, että Jumala täyttää henkilökohtaiset tarpeeni.
Haluan rohkaista teitä, jotka nyt valitsette helpoimman tien -
ettekä luota Jumalaan raha-asioissa, paranemisessa tai tunneasioissa, -
vaan teette kaiken omassa voimassanne.
Teille on hyötyä siitä, että luotatte Jumalaan näissä asioissa.
Daavid itse sanoi, että tämä periaate antoi hänelle rohkeutta -
taistella Goljatia vastaan.
Hän pystyi tekemään suuria asioita, koska oli ollut uskollinen vähässä.
Tämä on todella iso juttu.
Jotkut teistä haluavat olla seurakunnan pastoreita -
tai vaikkapa jonkin yrityksen toimitusjohtajia.
Kuvittelette voivanne nousta nollasta sankareiksi yhdellä askeleella.
Ei Jumalan Sana niin sano. Jakeessa Mark. 4:28 Jeesus opetti, -
että ensin tulee korsi, sitten tähkä ja sitten täysi jyvä tähkään.
Room. 12:2 "Älkääkä mukautuko tämän maailmanajan mukaan, -
vaan muuttukaa mielenne uudistuksen kautta, tutkiaksenne, -
mikä on Jumalan tahto, mikä hyvää ja otollista ja täydellistä."
Emme voi kiihdyttää hetkessä nollasta tuhanteen kilometriin tunnissa.
Moinen kiihdytys tappaisi meidät. Vauhtia on lisättävä vähitellen.
Sama toimii Jumalan valtakunnassa. Jos et ole koskaan tehnyt jotakin, -
se ei onnistu heti täydellisesti. Daavid paimensi uskollisesti -
paria lammasta ja pani henkensä alttiiksi niiden puolesta.
Hän oli valmis uhraamaan tulevaisuutensa ja kaikki unelmansa, -
vaikkei kukaan olisi arvostellut häntä, jos hän olisi antanut lampaan mennä.
Hän luotti Jumalaan. Siksi hänellä oli rohkeutta astua esiin -
ja taistella Goljatia vastaan kaikkien katsellessa.
Hän oli jo saanut kokea Jumalan voiman elämässään.
Jotkut teistä haluaisivat kokea suuria, mutteivät ole uskollisia vähässä.
Viette toimistotarvikkeita töistä ja teette kompromisseja.
Uskotte, että toimisitte toisin, jos johtaisitte isoa seurakuntaa.
Nyt ette ainakaan ole uskollisia ettekä tutkiskele Jumalan Sanaa.
Teillä ei ole motivaatiota siihen, koska ette pidä työtänne tärkeänä.
Jos teillä ei ole motivaatiota nyt, ei sitä ole myöhemminkään.
Tämä on Jumalan periaate.
Tämä Daavidin elämästä oppimani asia saa minut olemaan uskollinen.
Toimin Teksasissa pastorina seura- kunnassa, jossa oli noin viisi jäsentä.
Joskus paikalla oli jopa 12 ihmistä. Olin siellä kaksi vuotta.
Annoin noille ihmisille kaikkeni. Toimin heidän paimenenaan, -
saarnasin ja omistauduin työlleni. Uskon, että asenteeni ansiosta -
Jumala pystyi antamaan minulle isomman seurakunnan.
Seuraava seurakuntani oli myös Teksasissa. Siellä kävi 50 ihmistä.
Annoin sielläkin kaikkeni. Sitten muutin Coloradoon, -
jossa seurakunnassani kävi yli sata kylän 142:sta asukkaasta.
Nuo kaikki olivat askelmia. Annoin joka paikassa kaikkeni.
Jumala oli minulle uskollinen noissa pienemmissä paikoissa, -
jossa minulla oli pienempi vaikutus. Noissa paikoissa oppimani asiat -
ovat olennainen osa nykyistä, maailmanlaajuista työtäni.
Monet haluaisivat samat tulokset, mutta eivät ota noita askeleita.
Teidän on oltava uskollisia aivan kuin Daavidkin oli.
Saatte rohkeutta siitä, että olette jo kokeneet Jumalan uskollisuutta.
Sen ansiosta uskallatte astua kohti suurempia asioita.
Olen vasta puolivälissä opetustani Daavidista ja Goljatista.
Minulla on vielä paljon asiaa, mutta joudun odottamaan ensi jaksoon.
Muistutan vielä, että tästä aiheesta on saatavissa upouusi kirja.
Saatavissa on myös työkirja, jossa on samat asiat kuin kirjassa, -
mutta materiaali on vain järjestetty niin, että voit opetuslapseuttaa muita.
Voit tulostaa tehtäviä CD-levyltä. Se on hieno tapa opetuslapseuttaa.
Lisätietoa saat kohta. Nähdään taas ensi jaksossa evankeliumin äärellä.
Andrewin opetussarja Daavidista on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Daavidista" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös ladata opetuksen ilmaiseksi nettisivuiltamme.
Sieltä näet kaikki eri tavat, joilla voit saada opetuksen.
Sarjan toinen osa kertoo siitä, miten meistä tulee jättiläisen tappajia.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
2. Tim. 2:2. "Ja minkä olet kuullut minulta ja minkä monet -
ovat todistaneet, usko se luotettaville miehille, -
jotka sitten ovat soveliaita muitakin opettamaan."
Hänen nimensä on Mark Becking.
Hän oli menestyvä psykologi, joka koulutti johtajia Hollannissa.
Hän uppoutui Andrewin opetuksiin, ja hänen elämänsä muuttui täysin.
Jokin sisälläni vastusti ajatusta palata vanhaan ammattiini.
Se oli ristiinnaulittu.
Identiteettini ei ollut enää siinä, että olin psykologi, vaan Kristuksessa.
Halusin vain kertoa hyvää sanomaa.
Mark halusi syvemmälle armon ja uskon opetukseen -
ja meni Charis-raamattukouluun Englannin Walsalliin.
Kun hän valmistui, koulun johtaja näki, että hänellä oli hyvät johtamistaidot -
ja pyysi häntä perustamaan raamattukoulun Hollantiin.
Markin johtama Charis-raamattukoulu on yksi menestyneimmistä.
Hän johti 20 000 tuntia kestänyttä oppimateriaalien käännösprojektia.
Jumala antoi tarpeeksi kääntäjiä. Ensimmäisen vuoden kirjat -
on nyt käännetty, ja toisen vuoden kirjoja käännetään juuri.
Mark on saanut kouluun 90 koko- ja osa-aikaista opiskelijaa, -
ja ensi vuonna tilat jäävät pieniksi.
Herra on siunannut koulua. "Jos Herra ei huonetta rakenna, -
niin sen rakentajat turhaan vaivaa näkevät." Siksi koulu kukoistaa.
Ruudulla näkyvästä osoitteesta saat lisää tietoa -
Alankomaiden Charis-raamattukoulusta.
MUUTA ELÄMÄSI. MUUTA MAAILMA.
Suomennos: Anni Lähteenmäki